Familiefees 2014 | SkalkSkryf
« Mure (deel 2)
Ons ashoop kultuur »
Mei 4, 2014 deur Louwie Groot fees gedoen langs die Vaal naby Parys. Al die nasate (omtrent 50 siele) van Lou en Cillie van Schalkwyk van die plaas Loslapdoorns in die ou Wes-Transvaal, was daar (wel, meeste van hulle).
Die oudste en die jongste nasate teenwoordig
Die grooste opwinding vir die dag (behalwe die eet en drink gedeelte) was die openbaring van die Van Schalkwyk stamboom, soos nagevors deur Dr Flip van Schalkwyk, deur sus Cobie in boekvorm bedink, en deur ons Fotograafkind in blaaie bedruk is.
Dit wil voorkom of die v Schalkwyk lot ook maar van onseker herkoms is, met die stamvader, moontlik ene Theunis Dirks wat in 1665 in die Kaap voet aan wal gesit het.
Op pad na die vakansie oord by Parys lol ons digitale padkaart en bly die vroumens half histeries gil “herbereken, herbereken” want sy voeter al terug Potchefstroom toe. Met die onthulling van die stamboom beleef mens half dieselfde “herbereken, herbereken” vermanings in jou kop. Jy sien die lang lys van name en fotos van die voorvaders en hulle nasate, en jy sien jou naam daar onder iewers op die lys, en skielik besef jy jou naam staan nou eintlik naby aan bo aan die lys. Al die mense met name bo jou op die lys is lank reeds weg, oor die afgrond die ewigheid in en ons hier agter skuifel voetjie vir voetjie nader aan daardie afgrond. Jy weet lank reeds die dood is onafwendbaar, maar as jy dit so op papier sien staan, dan skop daardie “herbereken” stemmetjie luid en drifting in. Waar is jy? Waarheen is jy op pad? En hoe is jy daarheen op pad?
Die organiseerder van die Fees; Dr Lourens van Schalkwyk
`n Redelik wanordelike groepfoto.
Besoekers en makers van die Boek uit Duitsland
Posted in Louwie | Tagged Cillie, Familiefees, Lou, Parys, Stamboom, Stamvaders, van Schalkwyk | 2 Kommentaar	2 Responses
op Mei 4, 2014 at 8:56 nm seegogga
toe ek nou so lees reken ek mos uit dat ek ook taamlik bo aanons familie se lysie is, ai tog!
op Mei 5, 2014 at 7:17 vm Louwie
Ja Seegogga, dit is nogal `n skok op die sisteem. Een of ander tyd gaan ons die heel boonste plek op daai lys inneem. Intussen speel die kinders onbevange om ons sonder om vir een oomblik te dink dat dieselfde besig is om met hulle te gebeur. Die onafwendbare beloop van die lewe.